Under sin embedsvirksomhed i København trådte han i venskabsforhold til hofpræst [[F.J. Lütkens]]. Uden at være [[pietister]] optrådte de dog meget frisindet over for denne retning, hvis [[filantropi]]ske bestræbelser de søgte at fremme. Da Lodberg af de [[Luthersk ortodoksi|ortodokse]] blev mistænkt for at være pietist, kom han til at træde i skarp modsætning til dem, især til professor [[Hans Bartholin]] og præsten [[Morten Reenberg]]. Den sidstnævnte stiklede paa hans ægteskab og lod ham høre, at dersom han havde taget en trappetøs ligesom Lodberg, havde han ventelig været en større mand. I [[1702]] havde Lodberg nemlig ægtet Maria Dorothea Schebel (død 1731), datter af en tysk kammerfrue hos [[Louise af Mecklenburg-Güstrow|dronning Louise]], der måske nok har haft nogen indflydelse på hans senere forfremmelse og i ethvert tilfælde rigelig støttede hans filantropiske bestræbelser, især hans oprettelse af [[friskoler]] i Frue Sogn.
Personbillede_savnes Historie